Държавен вестник, бр. 31, 2016 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  31
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 79
ОТ 13 АПРИЛ 2016 Г.
за осигуряване за безвъзмездно ползване на 
познавателни книжки, учебници и учебни 
комплекти
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Осигуряват се за безвъзмездно 
ползване:
1. познавателни книжки по всички образо­
вателни направления – за всяко дете, записано 
в съответната група в детска градина или в 
училище за осъществяване на задължителното 
предучилищно образование;
2. по един учебник или учебен комплект по 
всеки общообразователен учебен предмет – за 
всеки ученик от I до IV клас;
3. по един учебник по всеки общообразо­
вателен учебен предмет – за всеки ученик от 
V до VII клас;
4. по един учебник или учебен комплект 
по всеки общообразователен учебен предмет, 
отпечатани на брайлов шрифт – за всеки 
ученик с нарушено зрение от I до XII клас;
5. по един учебник или учебен комплект 
по всеки специален учебен предмет – за все­
ки ученик със сензорни увреждания от I до 
XII клас.
(2) Осигуряват се за безвъзмездно ползване 
за обучението по български език на децата и 
учениците в Европейските училища:
1. познавателни книжки по Образователно 
направление „Български език и литерату­
ра“ – за всяко дете в  задължителна пред­
училищна възраст; 
2. по един учебен комплект по учебния 
предмет Български език и литература – за 
всеки ученик от I до IV клас;
3. по учебния предмет Български език и 
литература – учебник по български език и 
учебник по литература – за всеки ученик от 
V до VII клас.
(3) Правото по ал. 1 се ползва от децата 
и учениците в държавните, общинските и 
частните детски градини и училища с изклю­
чение на децата, които се обучават в само­
стоятелна организация по чл. 67 от Закона за 
предучилищното и училищното образование 
(ЗПУО), и учениците в самостоятелна форма 
на обучение по чл. 112, ал. 1, т. 2 ЗПУО.
Чл. 2. (1) Закупените и предоставени 
познавателни книжки, учебници и учебни 
помагала – част от учебния комплект по 
чл. 1, се използват от децата и учениците в 
детските градини или училищата със следната 
продължителност на ползване: 
1. за познавателните книжки – една учебна 
година;
2. за учебните помагала – една учебна 
година;
3. за учебниците за I клас – една учебна 
година;
4. за учебниците за II – VII клас – три 
учебни години;
5. за учебниците по специалните учебни 
предмети – три учебни години;
6. учебниците и учебните помагала за I 
клас, отпечатани на брайлов шрифт – една 
учебна година;
7. за учебниците и учебните помагала 
за II – XII клас, отпечатани на брайлов 
шрифт – три учебни години.
(2) След приключване на учебните занятия 
за съответната учебна година учениците връ­
щат учебниците, за които е определен срок за 
ползване, по-дълъг от една учебна година, в 
училището, от което са ги получили.
(3) Учениците са длъжни да полагат грижи 
за съхраняване на учебниците по ал. 2.
(4) Когато ученикът не върне учебник по 
ал. 2 или при връщането му се установи, че 
поради неполагане на грижи от страна на 
ученика учебникът е негоден за следваща 
употреба, родителите (настойниците) на уче­
ника възстановяват учебника или неговата 
стойност в училището, от което е получен. 
Чл. 3. (1) Определят се следните нормативи 
на средствата за закупуване на познавателните 
книжки, учебниците и учебните помагала, 
които са част от учебния комплект по чл. 1, 
ал. 1, т. 1 и 2:
1. за едно дете в задължителна предучи­
лищна възраст – 31 лв.;
2. за ученик в I клас – 56 лв.;
3. за ученик във II клас – 81 лв., в т.ч. 27 лв. 
за учебни помагала; 
4. за ученик в III клас – 89 лв., в т.ч. 36 лв. 
за учебни помагала; 
5. за ученик в IV клас – 94 лв., в т.ч. 36 лв. 
за учебни помагала. 
(2) Определят се следните нормативи за 
закупуване на учебниците по чл. 1, ал. 1, т. 3:
1. за ученик в V клас – 120 лв.;
2. за ученик в VI клас – 127 лв.;
3. за ученик в VII клас – 136 лв.
(3) Определят се следните нормативи на 
средствата за закупуване на учебниците и 
учебните помагала, които са част от учебния 
комплект по чл. 1, ал. 1, т. 5: 
1. за ученик в І – ІV клас – 36 лв., в т. ч. 
15 лв. за учебни помагала;